**10. POLGÁRI NEMZETBIZTONSÁGI MESTERKÉPZÉSI SZAK**

534/2023. (XII. 5.) Korm. rendelet

**A/ A szak alapadatai**

**1. A mesterképzési szak megnevezése:**

c) magyar nyelven: polgári nemzetbiztonsági mesterképzési szak

d) angol nyelven: Civilian National Security Studies master programme

**2. A mesterképzési szak szakirányai:**

a) magyar nyelven: humán felderítő szakirány

b) angol nyelven: Specialization in Human Intelligence

c) magyar nyelven: technikai felderítő szakirány

d) angol nyelven: Specialization in Technical Intelligence

e) magyar nyelven: terrorelhárítási szakirány

f) angol nyelven: Specialization in Counter-Terrorism

**3. A mesterképzési szakon szerezhető szakképzettség oklevélben szereplő megnevezése:**

a) magyar nyelven: okleveles polgári nemzetbiztonsági vezető szakértő, humán felderítő szakirányon

b) angol nyelven: Senior Expert in Civilian National Security Specialized in Human Intelligence

c) magyar nyelven: okleveles polgári nemzetbiztonsági vezető szakértő, technikai felderítő szakirányon

d) angol nyelven: Senior Expert in Civilian National Security Specialized in Technical Intelligence

e) magyar nyelven: okleveles polgári nemzetbiztonsági vezető szakértő, terrorelhárítási szakirányon

f) angol nyelven: Senior Expert in Civilian National Security Specialized in Counter-Terrorism

**4. A mesterképzési szak profilja:**

**4.1. képzési terület szerinti besorolása:** államtudományi képzési terület, nemzetbiztonsági felsőoktatás

**4.2. a végzettségi szint besorolása:**

a) mesterfokozat (magister, master of arts, rövidítve: MA)

b) ISCED 2011 szerint: 747

c) Magyar Képesítési Keretrendszer/Európai Képesítési Keretrendszer szerint: 7

**4.3. a szakképzettség képzési területek egységes osztályozási rendszere szerinti tanulmányi területi besorolása ISCED-F 2013 szerint:** 0312

**4.4.** **a szak orientációja**: kiemelten elméletorientált (70-80 százalék)

**B/ A képzés szerkezeti és kimeneti jellemzői**

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

6.1. A szakdolgozathoz vagy diplomamunka elkészítéséhez rendelt kreditek száma: 16-20 kredit

6.2. Szakmai gyakorlati képzéshez rendelt kreditek száma: -

6.3. A szakirány elvégzésével összegyűjtendő kreditek minimális száma: 30 kredit

**7. A mesterképzési szak képzési célja, a szakmai kompetenciák leírása:**

**7.1. A képzés célja:** A képzés célja olyan nemzetbiztonsági szakemberek képzése, akik alkalmasak a közigazgatási, a katonai, a rendészeti, tudományos szektorokban vezetői és szakértői feladatok ellátására, szakmai ismereteik és gyakorlati készségeik alapján képesek nemzetbiztonsági problémák értékelésére, elemzésére és megoldására. Felkészültek a politikai intézmények, biztonsági folyamatok, közpolitikák működésének és ezeknek a globális biztonsági-politikai helyzettől függő összefüggésének és egymásra hatásának megértésére, kormányzati válaszok előkészítésének a támogatására.

**7.2. Az elsajátítandó szakmai kompetenciák:**

**7.2.1. Tudás:**

- Nemzetbiztonsági szempontból magas szinten, komplex módon ismeri a biztonság, különösen az információbiztonság kérdéskörét. Képes a biztonság fenntartására, fokozására alkalmas intézkedések kidolgozására és bevezetésére.

- Ismeri és érti a nemzeti, transznacionális és nemzetközi biztonságpolitikai, nemzetbiztonsági, terrorelhárítási modelleket és gyakorlatot.

- Tisztában van a nemzetbiztonság és a terrorelhárítás geopolitikai, gazdasági, társadalmi, jogi, pszichológiai, pedagógiai összefüggéseivel.

- Behatóan ismeri a nemzetbiztonsági és terrorelhárítási folyamatok, a nemzetközi kapcsolatok, a diplomácia és az e területeket összekötő társadalomtudományi ismereteket.

**7.2.2. Képesség:**

- Képes a több nemzetiségű, több tudományterületet átfogó szakértői csoportok munkájában történő részvételre.

- Képes a humán és technikai felderítés, valamint a terrorelhárítás egyes szakfeladatainak megtervezésére, a végrehajtás irányítására, továbbá a végrehajtásában való részvételre.

- Képes a rendelkezésére álló adatok, információk alapján rendszerszintű elemzések, értékelések, következtetések levonására, kutatási módszerek használatára.

- Magas szinten képes a megszerzett és értékelt ismeretek alapján szakmai vélemények készítésére és tanácsadásra a döntéshozók részére, nemzeti és nemzetközi fórumokon.

**7.2.3. Attitűd:**

- Az innováció, ideértve különösen a technikai és információtechnológiai innovációt, számára belső igény, mely átfogja szakmai tevékenységét.

- A hivatásetikán alapuló szervezetkultúra ismeretében rendelkezik a korrupció és a visszaélések kockázatának csökkentésére és azok megelőzésére, a tisztességes és az etikus viselkedés szükségességének elismerésére, megbecsülésére való képességgel.

- Nyitott írásbeli anyagok, tanulmányok és szóbeli előadások szakmai és nem szakmai közönség részére történő készítésére, megtartására.

- Rendelkezik a szervezeti hierarchiának megfelelő vezetői és parancsadási készséggel.

- Rendelkezik a nemzetbiztonsággal, a terrorelhárítással kapcsolatos témákban a döntés-előkészítés, a döntési folyamatok támogatásának képességével.

**7.2.4. Autonómia és felelősség:**

- Alkalmas a szakmai feladatai végrehajtása során a hazai nemzetbiztonsági szolgálatok, illetve a rendvédelmi feladatokat ellátó szervek munkatársaival való hatékony együttműködésre, továbbá nemzetközi kapcsolattartásra és együttműködésre, abban történő részvételre.

- Elkötelezett a magas színvonalú, minőségi munkavégzés iránt, törekszik e szemléletet munkatársai felé is közvetíteni.

**7.3. Az elsajátítandó szakirányú kompetenciák:**

**7.3.1. humán felderítő szakirányon**

**7.3.1.1. Tudás:**

- A nemzetbiztonsági szolgálatok illetékességébe és hatáskörébe tartozó ellenérdekelt tevékenységi formákat és azok hazai hordozóit összefüggéseiben átlátja, ideértve a kihívások dinamikus változását és egymáshoz való viszonyát is.

- Behatóan ismeri és érti a nemzetbiztonsági és bűnügyi célú titkos felderítés céljai és eljárásrendje közötti különbségeket, az egyes eszközök alkalmazásának jogi és eljárási hátterét, kereteit, azok előnyeit és hátrányait, a kinyert ismeretek felhasználásának, elemzésének, értékelésének és kezelésének lehetséges célját, elvi hátterét és gyakorlati munkafolyamatait.

**7.3.1.2. Képesség:**

- A nemzetbiztonsági tevékenység, különösen a humán felderítés vonatkozásában képes alternatívákat is tartalmazó, egyéni és konkrét álláspontot tükröző szakmai modellezésre a döntések elvi, stratégiai, valamint gyakorlati, taktikai szintű előkészítése és meghozatala során.

**7.3.1.3. Attitűd:**

- A nemzetbiztonsági tevékenységgel kapcsolatos tények, körülmények, nézetek megismerése, szintetizálása számára belső igény és folyamatos tevékenység, ideértve különösen a szakirodalom ismeretét, továbbképzések tervezését, szervezését és az azon való részvételt, valamint a hazai és nemzetközi együttműködés tudományos és szakmai fórumait is.

**7.3.1.4. Autonómia és felelősség:**

- A jogszabályok adta kereteket betartva folyamatosan és hatékonyan végzi a titkos felderítést, valamint az értékelést és elemzést, különös tekintettel a humán felderítés eszköztárára, amely vonatkozásában kompetitív előnyökkel rendelkezik.

- Vezetőként összefogja a szervezet tagjainak egyéni képességeit, erősségeit és motivációit a szervezeti célok minél hatékonyabb elérése érdekében, ismeri és használja a vezetés eszköztárait.

**7.3.2. technikai felderítő szakirányon**

**7.3.2.1. Tudás:**

- Strukturált ismeretekkel rendelkezik a technikai adatszerzés és a titkos információgyűjtés technikai kérdésköreiről, valamint egyes szakértői tevékenységek nemzetbiztonsági szervezetrendszerben elfoglalt helyéről és szerepéről.

- Magas szintű ismeretekkel bír a technikai felderítés szakterületeiről, a képességek alkalmazhatóságának lehetőségeiről.

- Mélyreható ismeretekkel rendelkezik az elektronikus információs rendszerekről, védelmükről, sajátosságaikról, a kibertér és a kiberbiztonság nemzetbiztonsági vonatkozásairól.

- Birtokában van a feladatai ellátásához szükséges geoinformációs ismereteknek.

- Széles körű ismeretekkel rendelkezik a nemzetbiztonsági feladatok technikai-műveleti támogatásának lehetőségeiről.

**7.3.2.2. Képesség:**

- Magas szinten képes a polgári nemzetbiztonsági, valamint a titkos információgyűjtésre feljogosított szervezetek feladatrendszere sajátosságainak figyelembevételével egyes speciális technikai eszközök alkalmazásának tervezésére, szervezésére, döntések előkészítésére, kapcsolódó követelmények meghatározására.

- Képes a nemzetbiztonsági tevékenységek technikai-műveleti szempontú megítélésére, kapcsolódó szakértői feladatok ellátására, egyes technikai-műveleti szakterületek vezetésére.

- Képes a társ- és partnerszolgálatokkal, bűnüldözési szervekkel és szervezetekkel, valamint egyéb hivatásrendek képviselővel hazai és nemzetközi szintű szakmai együttműködésekben való részvételre.

- Képes a fejlődő infokommunikációs környezet változásainak nemzetbiztonsági szemléletet is felölelő vizsgálatára és megítélésére, a szakmai munkájához szükséges technikai kérdéskörök mélyebb megismerésére, tudományos feladatokba történő bekapcsolódásra.

**7.3.2.3. Attitűd:**

- Nyitott a nemzetbiztonsági kérdéskörök technikai szempontú megítélésére, a technikai környezet változásaira, a felderítéshez kapcsolódó technikai szemlélet elsajátítására.

- Motivált a technikai jellegű nemzetbiztonsági feladatok vezetése, végrehajtása, valamint kapcsolódó témakörökben szakértői feladatok ellátása iránt.

- Törekszik a problémák megoldására, nyitott új ismeretek megszerzésére, ismeretei önképzéssel történő tudatos fejlesztésére, munkatársai szakmai fejlődésének támogatására.

**7.3.2.4. Autonómia és felelősség:**

- Nagyfokú önállósággal, kreativitással és felelősséggel képes ellátni szak-, illetve vezetői feladatait.

- Felelősséget vállal a speciális szakmai tudása és ismeretei birtokában meghozott szakmai döntésekért.

- Felismeri szakismeretei folyamatos fejlesztésének szükségességét, felelős az általa vezetettek fejlesztéséért.

**7.3.3. terrorelhárítási szakirányon**

**7.3.3.1. Tudás:**

- Mélyrehatóan ismeri és érti a modernkori terrorizmus történeti elemeit, összefüggéseit, változását és diverzifikációs folyamatait, a kapcsolódó geopolitikai összefüggéseket és trendeket.

- Behatóan ismeri és érti a modernkori terrorszervezetek típusait és működési mechanizmusait.

- Ismeri a terrorszervezetek által alkalmazott eszköztárakat, mint például a kibertér terrorista célú felhasználása, a terrorfinanszírozás módszerei, a szervezett bűnözés és a terrorizmus kapcsolata.

- Strukturált ismeretekkel rendelkezik a terrorelhárítás pillérei által alkalmazott eszköztárakról, többek között az alkalmazandó felderítési és elemzési módszerekről, speciális módszerekről.

- Ismeri a nemzetközi terrorellenes fellépés elemeit és szervezetrendszerét, a nemzetközi együttműködés mechanizmusait.

- Mélyrehatóan ismeri Magyarország nemzeti biztonsági, és ezen belül nemzetbiztonsági helyzetének, a globális politikai, gazdasági, biztonsági kihívásait és a terror jellegű fenyegetések hazánkra gyakorolt rövid, közép és hosszú távú hatásait.

**7.3.3.2. Képesség:**

- A nemzetbiztonság feladatrendszerén belül képes felismerni és meghatározni a terrorelhárítás körébe tartozó feladatokat, valamint összefüggéseiket más polgári és katonai nemzetbiztonsági szolgálatok feladatkörével.

- Magas szintű hozzáértéssel és önállóan képes részt vállalni a szakmai döntés-előkészítési, döntéshozatali és végrehajtási folyamatokban.

- Szakértőként rendelkezik a szakmai feladatok nemzetközi összehangolásához és végrehajtásához szükséges idegennyelv ismerettel és kommunikációs készséggel.

**C/ A képzés további jellemzői**

**8. A mesterképzés jellemzői:**

**8.1. Idegennyelvi követelmény:** A jelentkezéshez és a felvételhez szükséges idegennyelvi követelményt a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló [2011. évi CXXXII. törvény](https://njt.hu/jogszabaly/2011-132-00-00) felhatalmazása alapján kiadott jogszabály határozhat meg.